नवौं राष्ट्रिय खेलकुदको उद्घाटन उपराष्ट्रपतिबाट हुने
नवौं राष्ट्रिय खेलकुदको शुक्रबार पोखरा रंगशालामा हुने उद्घाटन उपराष्ट्रपति नन्दबहादुर पुनले गर्ने भएका छन् । राष्ट्रपति विद्यादेवी भण्डारीले उद्घाटन गर्ने कार्यक्रम तय भएको थियो । राष्ट्रपतिको अस्वस्थताका कारण उपराष्ट्रपतिबाट उद्घाटन गरिने राष्ट्रिय खेलुकद परिषदले जनाएको छ ।
पोखरा — नवौं राष्ट्रिय खेलकुदको शुक्रबार पोखरा रंगशालामा हुने उद्घाटन उपराष्ट्रपति नन्दबहादुर पुनले गर्ने भएका छन् । राष्ट्रपति विद्यादेवी भण्डारीले उद्घाटन गर्ने कार्यक्रम तय भएको थियो । राष्ट्रपतिको अस्वस्थताका कारण उपराष्ट्रपतिबाट उद्घाटन गरिने राष्ट्रिय खेलुकद परिषदले जनाएको छ ।उद्घाटन कार्यक्रममा परराष्ट्रमन्त्री तथा नेपाल ओलम्पिक कमिटीका अध्यक्ष जीवनराम श्रेष्ठ र युवा तथा खेलकुदमन्त्री महेश्वरजंग गहतराज पनि सहभागी हुनेछन् । खेलकुदमन्त्रीबाट झन्डोत्तोलन हुनेछ ।सागका पूर्वस्वर्णधारी म्याराधन धावक टीका बोगटीको नेतृत्वमा ओलम्पियन टिमले ओलम्पिक ज्योति प्रज्वलन गर्ने छ ।उद्घाटनका अवसरमा सहभागी ११ टिमको मार्चपास र ट्रफी टुरका सद्भावना दूतहरुको मार्चपास हुनेछ । त्यसबाहेक संयुक्त ब्यान्ड डिस्प्ले, सात प्रदेश झल्कने नृत्य, नेपाली सेनाको समन्वयमा राष्ट्रिय सेवा दलबाट खुकुरी ड्रिल प्रदर्शन तथा हुड्केली नाच, राष्ट्रिय कलाकारबाट गीत प्रस्तुति गरिनेछ भने आतिसबाजी पनि गरिनेछ ।प्रतियोगितामा सात प्रदेश, विभागीय टिम (सेना, पुलिस र आर्मी) तथा एनआरएनएका गरी झन्डै सात हजारभन्दा बढी खेलाडीले ३६ खेल र दुई प्रदर्शनी खेलमा सहभागिता जनाउने छन् ।गण्डकी अञ्चलका पोखराबाहेक स्याङजाको वालिङ, पर्वत, बाग्लुङ, म्याग्दी, गोरखा र तनहुँमा विभिन्न खेलको प्रतिस्पर्धा हुनेछ । महिला क्रिकेट, ह्यान्डबल, फेन्सिङका खेल पोखरा रंगशाला हातामा भइरहेका छन् ।